
Na podlagi 76. člena Poslovnika o delu Občinskega sveta občine Jesenice (Ur. list RS, št. 46/2008) Komisija za mandatna vprašanja, volitve in imenovanja objavlja

JAVNI POZIV
za evidentiranje kandidatov za predstavnika Občine Jesenice v Svet zavoda Triglavski narodni park

Komisija za mandatna vprašanja, volitve in imenovanja pri Občinskem svetu občine Jesenice poziva člane občinskega sveta, politične stranke in širšo zainteresirano javnost v občini Jesenice k podaji predlogov za imenovanje enega (1) predstavnika Občine Jesenice v Svet zavoda Triglavski narodni park.

Na podlagi 39. člena Zakona o Triglavskem narodnem parku (Ur. list RS, št. 52/2010) Svet zavoda sestavljajo predstavniki ustanovitelja narodnega parka, predstavniki parkovnih lokalnih skupnosti, predstavniki zainteresirane javnosti in predstavniki delavcev. Občinski svet občine Jesenice v Svet zavoda imenuje enega predstavnika.

Predlog kandidature mora biti sestavljen v pisni obliki (obrazec je priloga javnega poziva) in mora vsebovati:
· navedbo predlagatelja kandidature in njegov podpis
· navedbo funkcije oziroma organa, na katerega se nanaša predlog kandidature
· osebne podatke predlaganega kandidata (ime in priimek, datum rojstva, kraj stalnega bivališča)
· podatke o strokovni izobrazbi in zaposlitvi kandidata
· podpisano soglasje predlaganega kandidata ter
· izjavo o obdelavi osebnih podatkov kandidata (izjava je priloga javnega poziva).

Rok za oddajo predlogov je do vključno ponedeljka, 11. 5. 2015.

[bookmark: _GoBack]Predloge posredujte na naslov: Komisija za mandatna vprašanja, volitve in imenovanja pri Občini Jesenice, Cesta železarjev 6, 4270 Jesenice, ali na e-naslov obcina.jesenice@jesenice.si, s pripisom »Predlog za imenovanje predstavnika Občine Jesenice v Svet zavoda Triglavski narodni park.«. 

Kontaktna oseba za javni poziv je Mojca Levstik, e-mail: mojca.levstik@jesenice.si, tel. št.: (04) 586 92 33.

Predsednik Komisije za mandatna vprašanja, volitve in imenovanja
Boštjan Žigon, l.r.

